### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 10. september 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA [adresse]

Liberal Alliance ønsker at Teknik og Miljø vurderer forskellige løsninger til en bedre og mere sikker trafikafvikling på [adresse]. Muligheder som hastighedsnedsættelse, lommer til varelevering og begrænsning af den gennemgående trafik.

Motivering:

[adresse] har gennemgået en flot omdannelse med ny belægning og mere plads til udeservering. Gaden er en såkaldt cykelgade hvor biler må køre. Det lyder flot med en cykelgade, virkeligheden er bare noget andet. Det er en vej hvor biler, cyklister og gående skal deles om en smal vejbane. Det skaber alt for mange farlige situationer, særligt for gående og cyklende. Som det er i dag stopper trafikken helt ved varelevering, såfremt dette gøre efter reglerne.

Efter et rødt flertal sammen med de Konservative og Danmarks Demokraterne, har vedtaget den Grønne Mobilitetsplan og [adresse] er blevet lukket for gennemkørsel. Er disse udfordringer kun blevet værre. Flere biler køre nemlig igennem de små veje i området i dag.

Hvilke konsekvenser vil det have for de omkringliggende veje at begrænse den gennemgående trafik på [adresse] (f.eks. fra [adresse] til [adresse]). Beboere og erhvervsdrivende skal selvfølgelig stadig have adgang. Vi er opmærksomme på særligt adgangen til [adresse] kan give udfordringer, og ønsker MTM har fokus på dette.

Modsat borgerforslaget ser vi det ikke for realistisk, at lukke [adresse] fra Julius Koch til [adresse] Vi er grundlæggende forkæmper for, at der stadig skal være plads til de borgere, der er afhængige af biler i byen.

Med dette beslutningsforslag forsøger vi bare at finde løsninger på den nuværende situation, med alt for mange farlige situationer.

På vegne af

Jesper Bruun – Liberal Alliance.